ศูนย์กำจัดมูลฝอยอ่อนนุชได้มอบหมายให้เจ้าหน้าที่ลงพื้นที่ตรวจสอบบริเวณ 98/19 เฉลิมพระเกียรติ ร.9 ซอย67 แขวงประเวศ เขตประเวศ กรุงเทพมหานคร 10250 เจ้าหน้าที่ได้สอบถามประชาชน ซึ่งเปิดเป็นร้านขายของชำอยู่บริเวณดังกล่าว  ทราบว่ากลิ่นจะมาช่วงฤดูหนาวของทุกปีและในช่วงฝนตกจะได้รับกลิ่นมาก แต่เมื่อหมดฤดูหนาวกลิ่นจะเบาบางลง ทางประชาชนไ้แจ้งให้ช่วยแก้ไขปัญหานี้ เจ้าหน้าที่จึงได้ชี้แจงวิธีการแก้ไขปัญหาเบื้องต้นและเร่งด่วนให้กับประชาชนได้รับทราบ ตามหัวข้อดังต่อไปนี้ 1. ปรับปรุงสภาพภูมิทัศน์โรงงานกำจัดมูลฝอย โดยการปลูกต้นไม้เพิ่มพื้นที่สีเขียว เพื่อใช้เป็นแนวป้องกันกลิ่น  2. จัดให้มีเจ้าหน้าที่ลงสำรวจปัญหากลิ่นของมูลฝอย จากประชาชนบริเวณรอบๆ พื้นที่ศูนย์กำจัดมูลฝอยอ่อนนุชอย่างสม่ำเสมอ เพื่อรับฟังปัญหาความเดือดร้อน และนำข้อมูลมาปรับปรุงระบบการกำจัดมูลฝอยให้มีประสิทธิภาพมากขึ้น 3. เพิ่มปริมาณสารจุลินทรีย์และเพิ่มความถี่ในการฉีดสารจุลินทรีย์เพื่อป้องกันกลิ่นของมูลฝอย 4.  เร่งกำจัดมูลฝอยให้หมดวันต่อวันไม่ให้มีมูลฝอยตกค้าง
กลิ่นขยะเหม็น
จุดร้องเรียนอยู่ภายในหมู่บ้านอิมพีเรียลครับ ไม่ใช่ปากทางเข้าหมู่บ้าน ร้องเรียนมาเป็นปี กลิ่นขยะไม่เคยหาย ไม่เบาบาง กรุณาข้ามาพูดคุยในหมู่บ้านครับ